[image: Stema%20(100px)]                                                                                                         [image: Prova14]      
Republika e Kosovës                                                                                     Komuna e Gjilanit
Republika Kosova                                                                                          Opstina Gnjilane
Republic of Kosovo                                                                                        Municipality of 
                                                                                                                          Gilan Belediyesi

PROCESVERBAL

Nga procesverbali i mbledhjes konstituive të Këshillit Komunal për Siguri në Bashkësi, i mbajtur në sallën e SHMAP dhe Muzikës “Adem Kastrati”,  më 10.07.2026 në orën 10:00.

Në mbledhje morën pjesë: Alban Hyseni-kyetar i komunës, Ferit Abazi-Policia e Kosovës, Sadete Sadiku- rreshtere nga Policia e  Kosovës, Naim Aliu-BIK, Qerim Jakupi, një përfaqësues nga Kolegji Don Bosko, Fadil Demiroviq, Renan Imami, Linditë Salihu, Jeton Rexhepi, Enver Shabani, Sami Hoxha, Avdil Islami, Shpresa Sejdiu, Milivoje Zhivkoviq, Mediana Bislimi, Heset Zymberi dhe Fatmir Shurdhani.

Munguan: Besim Rexhepi, Agim Hyseni, Aleksandar Markoviq, Bledar Huba, Bojan Petroviq, Emrah Ismail, Muhamed Shehu, Paulin Veleçiku, Ymërdin Hasani, Naser Shala, Hamit Xhymshiti dhe Arsim Vranovci.

Mbledhjen e kryesoi kryetari i komunës Alban Hyseni i cili përshëndeti të pranishmit dhe hapi mbledhjen e K.K.S.B.
Një pjesë e madhe e juaja e dini për çështjen e KKSB-së, rolin dhe funksionin  e diskutimit dhe zhvillimit për tema të ndryshme, të cilat paraqiten për komunën tonë.
Pra në mesin tonë dhe përfaqësuesve kemi edhe Policinë e  Kosovës, që praktikisht e kanë rolin kryesor sa i përket çështjeve të sigurisë.
Bashkëpunimi ynë me policinë si institucione lokale, përveç se është i domosdoshëm është jashtëzakonisht i mirë.
Përveç koordinimit dhe ndihmës reciproke, ky mandat për të cilin jemi mbledh sot e ka edhe mundësinë që policia ti paraqes dhe ti ofroj mundësinë e zgjidhjes së problemeve.
Meqë ky takim i parë është takim fillestar, por është njoftues dhe themelues të themi i këtij organi , unë po e kaloj fjalën tek secili prej jush, që dëshironi të ngrisni ndonjë çështje apo diskutim fillestar.
Më pas do ta caktojmë edhe një koordinator të KKSB-së, meqë për mua do të jetë problematike që të jem prezent në secilin takim që do të mbahet, dhe në këtë mënyrë do të arrijmë ta përmbyllim edhe takimin konstituiv të KKSB-së.

Ferit Abazi-toger nga Policia e Kosovës
Ky takim do të jetë i mirë për të gjithë neve e veçanërisht për njësinë e policisë, sepse ne presim edhe nga përfaqësuesit bashkëpunim, që ti zbusim brengat dhe telashet që i kanë qytetarët të natyrave të ndryshme.
Sa i përket aspektit të sigurisë në komunën e Gjilanit, unë e them me përgjegjësi në krahasim me vendet e tjera nuk kemi ndonjë problem, që me të vërtetë mundemi me kriju panik tek qytetarët .
I kemi disa probleme të cilat po mundohemi bashkarisht edhe me institucionet komunale, edhe me këshillat e fshatrave, edhe me shoqërinë civile me i tejkalu, ku besoj se me një angazhim bashkarisht kemi arritur ti tejkalojmë ato.
Tani që jemi në sezonin e ardhjes së bashkatdhetarëve, e ndryshon situatën, por policia e Kosovës në mënyra të ndryshme jemi duke e dhënë  maksimumin, që ta krijojmë një atmosferë të sigurisë e të rehatisë.
Si sfidë që tash neve na preokupon, është çështja e zjarreve, ne veç kemi filluar nga sot të bashkëpunojmë me komunën, duke bërë shpërndarjen e fletushkave, sidomos në periferi pasi që tani është koha  e korrjeve dhe duhet të jetë një vetëdijesim më i madh i popullatës.
Gjithashtu, te prerjet e pyjeve është një sfidë e policisë, e cila do të ndërmerr hapa me Inspeksionin, me ekonominë e pyjeve duke e tejkaluar këtë problem pasi që po shkatërrohen me një fjalë pyjet.
Unë e shfrytëzoj rastin, që në këtë takim të kërkoj përmes këshillave lokale të sigurisë dhe tek qytetarët që të ketë kujdes më shumë.
Rreth sfidave që po paraqiten, prezentë është edhe  rreshterja e Policisë së Kosovës znj. Sadete Sadiku e cila është zyrtare dhe përgjegjëse për komunitet.
Është e lidhur ngushtë me njësitet për punën në teren, si dhe me këshillat e fshatrave dhe lagjeve, e cila do të jep më shumë informata për punën  e saj.

Sadete Sadiku-rreshtere dhe koordinatore për komunitete në  Policinë e Kosovës 
Policia e Kosovës tash e disa vite është duke e implementuar strategjinë e këshillit në bashkësi me njësitet reaguese, që reagojnë vetëm në rastet kur ndodh ndonjë incident nga qytetarët.
Këtë e bëjmë përmes bashkëpunimit me qytetarët, përmes vizitave, takimeve me ta, institucioneve, komunikimeve.
Komuna e Gjilanit është e ndarë në 4 sektore, në secilin sektor janë nga 2 zyrtar që janë përgjegjës .
Gjatë detyrës së tyre në teren, ne bashkëpunojmë ngushtë me qytetar, të kyçen në identifikim të problemeve.
Ne si stacion i Gjilanit kemi të themeluara 5 këshilla lokale për siguri në bashkësi, ku gjithashtu gjatë 6 mujorit të këtij viti kemi realizuar 9 projekte.
Gjitha projektet kanë të bëjnë me aspektin e sigurisë në përgjithësi, në komunën tonë.
Disa nga projektet janë siguria e fëmijëve gjatë lojërave online,  ku ju e dini që fëmijët janë të fokusuar më shumë në lojërat online apo në shfrytëzimin e internetit, Edukimin e fëmijëve për siguri në komunikacion, Së bashku për siguri dhe buzëqeshje, Bashkësi e sigurt pa zjarre, Ngacmimi nuk ka vend në shoqëri.
Përveç këtyre projekteve, njësia e  sektorëve ka realizuar edhe 35 ligjërata me shkollat e mesme për dukuritë negative në shoqëri.
Po ashtu gjatë gjithë kohës janë realizuar takime të rregullta komunale, janë realizuar edhe 18 takime me këshillat lokale për siguri  publike, janë realizuar 96 takime me këshillat e fshatrave, 23 shkresa janë dërguar në DSHPIB për përmirësim në infrastrukturë, ku shumica e tyre edhe janë realizuar.
Rregullimi i aneksit të urës në Pogragjë, është mbështetur nga OSBE-ja ku është bërë për ecjen e sigurtë të nxënësve për në shtëpi.
Në bashkëpunim me KLSP-në në Cernicë, janë vendosur kamerat e sigurisë ku janë realizuar edhe 600 vizita në objektet e fundit.
Me datë 18 qershor janë vizituar dhe është bërë vlerësimi i sigurisë në objektet e kishave.
Po ashtu gjatë këtij 6 mujori është realizuar edhe plani operativ për siguri në shkolla.
Janë realizuar 9735 kontrolla, janë konfiskuar 7 thika, 2 boksa të hekurit si dhe 1.68 gram lëndë narkotike mariuhanë.
Vlen të ceket se gjatë vitit shkollor 2025/2026, duke përfshirë periudhën e 1 shtatorit  2025 deri në përfundim të vitit shkollor, dhe 9 qershorit 2026 janë raportuar gjithsejt 55 raste.
Prej tyre 26 raste me përmbajtje për vepra penale dhe 24 shënime zyrtare.

Alban Hyseni: unë ju falënderoj për punën e madhe, ku neve na krijohet përshtypja që secili ku punohet në institucione ka shumë ngarkesë e punë, por prej raportimit kuptohet që policia është prezentë, prandaj edhe kjo agjendë e ngjeshur e punës dhe e aktiviteteve të juaja.

Sami Hoxha: unë jam i kënaqur që  e kemi realizuar një projekt në fshatin Cernicë, vënien e kamerave të sigurisë, ku mendoj se është një model në Kosovë ku nuk është zbatuar askund.
Sugjeroj që këtë model ta zgjerojnë edhe në pika të tjera në komunën tonë. 

Alban  Hyseni: në komunë veç se janë diku 100 kamera nëse nuk gaboj të vendosura, në zonën urbane dhe fshati Cernicë është i pari prej fshatrave, që i ka vendosur si sistem që monitorohen mandej prej policisë.
Ne jemi shumë të interesuar që këtë model ta zbatojmë edhe në fshatra të tjera, normalisht aspekti financiar është një sfidë që e përcjell këtë nismë, por mendoj se do të gjendet edhe një modalitet i financimit për fshatra të tjera.

Fatmir Shurdhani: unë ju përgëzoj për këtë prezantim të shkëlqyer, kisha dashtë që kjo puna  e kamerave të jetë në rrugët publike, por të krijon edhe një shkrirje pak më të gjerë sidomos në parqet publike, sepse aty nuk ka kontrollë të mjaftueshme, dhe ndonjëherë po vimë te keqbërësit që dëmtojnë pronën publike, ku nuk kanë as sjellje në raport me qytetarë të tjerë.

Alban Hyseni: sa për informimin e juaj, ne e kemi bërë një analizë me Policinë e Kosovës, propozimi i policisë duke e ditë nevojën për çështje të monitorimit të hapësirës publike është propozimi që me u shtu me 100 kamera në teren, të cilat mbase mbulojnë secilën hapësirë publike që është hyrje ose dalje, prej qytetit tonë.
Kjo gjë është bërë prej Stacionit policor në Gjilan, në bashkëpunim me drejtorinë rajonale.  Kostoja e përgjithshme e sistemit me kamera është rreth 3 milionë euro, kamerat e reja një pjesë që janë vendosur janë me inteligjencë artificiale, monitorojnë hyrje daljet, një kamerë ka aftësi që të regjistroj 70.000 tabela të regjistrimit gjatë  orëve, të dhënat ruhen për rreth 1 muaj kohë, ku sistemi më herët që ka qenë, nuk i ka pas këto mundësi.
Maksimumi i ruajtjes ka qenë rreth 5 ditë, tash është rreth 30 ditë, ku këto kamera prej përvojës së afërt që i kemi pas me policinë, ndihmojnë në zbardhjen e rasteve që paraqiten si shkelje ligji, si vepra penale ose veprime të kundërligjshme, dhe ne si komunë tash jemi duke vepruar me gjetë mjete financiare për 3 milionë euro,, për mbulimin e kostos të vendosjes së kamerave të reja.
Normalisht që përveç hapësirave publike, siç janë parqet të nevojshme, edhe 100 kamera duhen për parandalimin e deponive ilegale dhe deponive të egra, që janë gjithandej komunës tonë.
Tash së fundmi prej ministrisë është nxjerr një vendim për hapjen e deponive sanitare.
Deponia sanitare është i njëjti vend, ku është edhe deponia ekzistuese e qytetit, aty mund të deponohen materialet sanitare jo ato inerte të ndërtimit, por sanitare që largohen prej shtëpive, që zakonisht mbesin pranë kontejnerëve dhe nuk mund tu gjendet zgjidhje lehtë.
Këto do ti diskutojmë edhe në takimet e tjera, që do të mbahen në vazhdim.
Nëse nuk kemi tema të tjera, atëherë unë po bëj një njoftim që sikurse në 4 vitet e fundit të kaluara që KKSB, është përcaktuar si koordinator drejtori i DMSH, do të vazhdoj prap njejtë, ku drejtori Enver Shabani drejtori për Mbrojtje dhe Shpëtim do të jetë koordinatori i KKSB, ndërkaq varësisht prej nevojave, ne do të jemi prezent po ashtu, unë dhe drejtorët e tjerë nëse paraqitet nevoja.
Meqë me këtë pikë përfundon takimi , unë ju falënderoj të gjithëve për prezencën dhe takimin fillestar, dhe ju bëj thirrje dhe lutje që të jeni sa më shumë prezent varësisht prej kohës, dhe mundësisë që e keni, dhe të jeni pjesë e këtyre takimeve, sepse janë të rëndësishme për sigurinë e qytetit tonë, ndërkohë që për nevojat e tjera mund të thërrasim edhe takime më të shpeshta, përveç atyre që i kemi të obligueshme që i thirrim si mbledhje. 




Mbledhja përfundoi në orën 11:00.

